- Farul Constanţa – FCSB va live text pe AS.ro, de la ora 21:00
- Derby-ul care poate arunca în aer lupta la titlu
Farul Constanţa – FCSB va live text pe AS.ro, de la ora 21:00. Echipa lui Elias Charalambous este sub presiune după ce Universitatea Craiova a câştigat derby-ul cu Rapid, scor 2-1, şi s-a apropiat la 4 puncte.
Se anunţă un derby infernal între Farul şi FCSB. Pe de o parte, echipa lui Elias Charalambous vrea să refacă distanţa de 7 puncte faţă de locul al doilea. De cealaltă parte, campioana en-titre poate urca pe locul al treilea cu o victorie.
Farul Constanţa – FCSB LIVE TEXT, ora 21:00. Derby-ul care poate arunca în aer lupta la titlu
Elias Charalambous a avut doar cuvinte uriaşe pentru Gică Hagi, înainte de Farul – FCSB. Antrenorul cipriot a declarat că "Regele" este un tehnician de talie mondială şi unul dintre cele mai mari nume din istoria fotbalului românesc.
"Este un meci în deplasare, cu o echipă foarte bună și un antrenor de talie mondială, unul dintre cele mai mari nume din istoria fotbalului românesc.
Pauzele pentru echipele naționale sunt pentru toate echipele și suntem norocoși să avem jucători în echipa națională. În ciuda acestor absențe, trebuie să ne concentrăm pe câștigarea meciurilor și să ne asigurăm că rămânem la nivelul maxim în fiecare confruntare.
Vrem ca adversarele să piardă puncte, dar dacă ei pierd puncte și noi nu facem ce trebuie să facem, nu merită. Voi repeta că trebuie să ne câștigăm meciurile", a declarat Elias Charalambous, la conferinţa de presă.
De cealaltă parte, Gică Hagi a spus că echipa sa trebuie să facă un meci perfect ca să poată câştiga în faţa liderului.
"Preocuparea mea cea mai mare e să strângem rândurile, pentru că am avut foarte mulţi jucători plecaţi la lot. Un meci greu, acasă, este un playoff aşa cum a fost şi prima etapă. Toate echipele sunt bune, noi trebuie să facem un meci complet. Mesajul e să fim noi şi să încercăm să facem fotbalul nostru. Singurul scop pe care îl ai e să câştigi meciul şi să marchezi. Cred că o să facem un meci foarte bun şi să ne aducă victoria, să ne dea speranţe pentru viitor.
Pentru noi doar cele 3 puncte contează şi trebuie să facem orice pentru victorie. În meciul cu Rapid, Farul a făcut un meci complet, atât defensiv şi ofensiv. Am jucat fotbalul nostru. Am arătat foarte bine pe ambele faze. Întâlnim echipa care este pe primul loc, cu jucători de calitate. Ca să îşi doreşti mai mult de locul 3 trebuie să câştigi meciul de mâine ca să ne gândim la mai multe după aceea. Vrem victoria. Contra FCSB-ului trebuie să faci un meci mare. În zona lui Florinel trebuie să fie jucători de calitate, cine va fi acolo trebuie să fie foarte bun", a spus Gică Hagi, înainte de Farul – FCSB.
Farul Constanţa – FCSB – echipele probabile
Farul Constanța: Buzbuchi – Boli, M. Popescu, Larie, Kiki – Vână, Queiros, Grameni – Ronaldo Deaconu, L. Munteanu, Rivaldinho
Rezerve: Mușat, Dănuleasă, Gustavo, Cr. Ganea, Sîrbu, Dussaut, Nedelcu, Casap, Budescu, Benchaid, Grigoryan, Doicaru
Antrenor: Gheorghe Hagi
FCSB: Târnovanu – Crețu, Ngezana, Dawa, Radunovic – Lixandru, Șut – Băluță, Olaru, Coman – Oct. Popescu
Rezerve: A. Vlad, Mihai Udrea, Panțîru, Miculescu, Pandele, Antwi, Chiricheș, Alhassan, Radaslavescu
Antrenor: Elias Charalambous